Die wêreld in foto’s – 21 April 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Verslaggewer neem vroeg Vrydagoggend ŉ beskadigde venster af by die Champs Élysées-boulevard in Parys in Frankryk. Die ikoniese baken is weer oop nadat ŉ gewapende man op die polisie begin skiet het. Een beampte en drie mense is gewond voordat die polisie die man doodgeskiet het. (AP Photo/Michel Euler) Die Russiese paartjie, Evgenia Tarasova en Vladimir Morozov, by die World Team Trophy-sierskaatskompetisie in Tokio. (AP Photo/Koji Sasahara) Mense soek herwinbare materiaal aan die buitewyke van Jammu in Indië. (AP Photo/Channi Anand) Kerse brand in wingerde in Switserland weens ongewoon lae temperature. Wingerdboere beskerm die druiwelote deur teenvrieskerse te brand. (Ennio Leanza/Keystone via AP) Boere en verbruikers versper die toegangspad na ŉ pluimveeplaas in Frankryk om te keer dat eende daar ingaan. Hulle probeer so die verspreiding van voëlgriep voorkom. (AP Photo/Bob Edme)